Hotunan abubuwan da suka faru a makon nan - BBC News Hausa
Hotunan abubuwan da suka faru a makon nan
15 Aprilu 2018
https://www.bbc.com/hausa/labarai-43744638
Wasu daga cikin hotuna mafi kyau na abubuwan da suka faru a Afrika da wasu wurare a makon nan.
Image caption Wasu mata 'yan Afrika ta kudu suke sarawa yayin da suke maci a ranar Juma'a kusa da gidan marigayayi Winnie Madikizela Mandela mai fafitukar kawar da mulkin wariyar launin fata , wadda ta rasu a ranar 2 ga watan Afrilu.
Image caption A ranar Laraba , mutane sun taru a filin wasa na Orlando da ke Soweto domin halatar taron adu'oin tunawa da Winnie Madikizela-Mandela
Image caption Magoya bayanta da dama sun dauke ta a matsayin 'uwa kuma suna kiranta" Mama Winnie".
Image caption 'Yar kasar Kamaru Clementine Meukeugni Noumbissi ta yi murna a ranar Litini bayan ta sami tagulla a gasar daukar nauyi na mata na kilo 90 a wasannin Commonwealth da ake yi a Ostreliya .
Image caption Grace Legote 'yar kasar Afrika ta kudu a wasan masu lankwasa jiki na karshe a ranar Alhamis. Ta sha kaye a hannun Cyprus da Canada da kuma Malaysia wadanda suka samu lambobin zinari da azurfa da kuma tagulla.
Image caption Isaac Makwala dan kasar Botswana ya lashe wasan guje -guje na mil 400 a ranar Talata kuma yana farin ciki da yin haka.
Image caption A wannan rana a Morroco, aka yi gasar gudun famfalaki na kwanakin shida a cikin sahara.
Image caption Wani ma'aikaci mai hakar ma'adinai ya rataya jaka mai nauyi a ranar Asabar a Mongbwalu da ke gabashin Jamhuriyar Dimukradiyar Congo.
Image caption A wannan yanki, akwai wata yarinya mai shekara biyu wadda mayakan sa-kai suka raunata, na zaman jira a sansanin da aka tilasta wa mutane barin gidajensu . Shaidu sun ce an kashe mahaifiyarta kuma an datse wa kanwarta hannu a harin da akai wa kauyensu.
Image caption 'Yan Habasha na dakun zaman jiran sabon firaministan kasar, Abiy Ahmed ya zo ya yi mu su jawabi a garin Ambo a ranar Laraba .
Image caption Wasu da suke halartar taron gangami na yankin Oromiya, wanda shi ne matattarar masu zanga zangar nuna adawa da gwamnati, sun iso akan dawakai.
Image caption An gudanar da bikin easter na kiristoci mabiya darikar orthodox ta mazan-jiya. 'Yan Habasha a birnin Addis Ababa sun hallara a coci a ranar Asabar domin yin adu'o'i.
Image caption Wata mata tana zanga zanga a jamhuriyar tsakiyar Afrika a ranar Laraba, yayin da masu zanga zanga suka ajiye gawawwaki 17 a gaban ofishin MDD, inda mamatan fararen hula ne da suka rasa rayukansu a arangamar da aka yi.
Image caption Wata mata ta hau kan babur tana tafiya a cikin wata kasuwa da ke garin Makurdi da ke Najeriya a jihar Benue.
Image caption Masu aikin kwadago a jihar sun dauki 'kasa da ake amfani da ita wajan gine-gine wadda aka tono daga bakin kogin Benue.
Hotuna daga AFP, Getty Images da Reuters
11 Aprilu 2018